- 23/05/60 17.00 น. -

วันนี้หลังเลิกเรียนแวะมาหาอะไรทานแถววังหลังกับเพื่อน เลยไปทานที่ร้านครัวสุวรรณาครับ ร้านนี้อยู่ชั้น 2 ของตึกอรทัยซูชิ จาอยู่ริมๆ บันไดทางลง ร้านเป็นร้านแอร์เย็นสบาย มีขายทั้งอาหารตามสั่งจานเดียวแล้วก็กับข้าวด้วยครับ

วันนี้ทานก๋วยเตี๋ยวคั่วไก่ (50 บาท) ปริมาณให้มาเยอะดีครับ มีเนื้อไก่และปลาหมึกกรอบเยอะในสัดส่วนที่เหมาะสมกับเส้นใหญ่ ผัดมาเค็มกำลังดี ไม่ต้องปรุงเพิ่มก็ทานอร่อยได้ แต่ถ้าใครอยากใส่น้ำจิ้มซอสพริกที่ให้มาด้วยก็ไม่หวานเกินไป กินด้วยกันกับก๋วยเตี๋ยวอร่อยดี

สำหรับมื้อนี้ให้ 4/5 ครับ ถือว่าเป็นร้านที่ราคาย่อมเยาดี ถึงแม้จะเป็นร้านติดแอร์แต่ก็ขายอาหารในราคาที่ไม่แพง ปริมาณอาหารที่ให้ก็เยอะแถมรสชาติก็ถือว่าดี คุ้มค่ากับเงินที่เสียไปมากครับ